Forslag til RÅDETS FORORDNING om ændring af forordning (EKSF, EØF, Euratom) nr. 300/76 om fastsættelse af de berettigede kategorier og af betingelserne for ydelse af tillæg samt satserne herfor, til tjenestemænd, som skal udføre deres arbejde i skifteholdstjeneste

(forelagt af Kommissionen)

BEGRUNDELSE

Ved Rådets forordning (EF) nr. .../2004 af 22. april 2004 ændres forordning (EØF, Euratom, EKSF) nr. 259/68 om vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber.

Rådets forordning (EKSF, EØF, Euratom) nr. 300/76 om fastsættelse af de berettigede kategorier og af betingelserne for ydelse af tillæg samt satserne herfor til tjenestemænd, som skal udføre deres arbejde i skifteholdstjeneste, bør derfor ændres med henblik på vedtægtens artikel 56a, så den tilpasses den nye vedtægt fra den 1. maj 2004.

Fra denne dato erstattes henvisningen i artikel 2 til den tidligere artikel 100 i vedtægten med en henvisning til den nye artikel 56c, og anvendelsen af forordningen udvides til at omfatte den nye ansættelsesgruppe, der udgøres af kontraktansatte (artikel 3).

Forslag til RÅDETS FORORDNING om ændring af forordning (EKSF, EØF, Euratom) nr. 300/76 om fastsættelse af de berettigede kategorier og af betingelserne for ydelse af tillæg samt satserne herfor, til tjenestemænd, som skal udføre deres arbejde i skifteholdstjeneste

RÅDET FOR DE EUROPÆISKE FÆLLESSKABER HAR -

under henvisning til vedtægten for tjenestemænd i De Europæiske Fællesskaber og vilkårene for de øvrige ansatte i disse Fællesskaber, fastlagt ved forordning (EØF, Euratom, EKSF) nr. 259/68 [1], særlig artikel 56a, stk. 2, i denne vedtægt,

[1] EFT L 56 af 4.3.1968, s. 1. Forordning senest ændret ved forordning (EF, Euratom) nr. xxx af xx/xx/2004.

under henvisning til forslag fra Kommissionen, udarbejdet efter udtalelse fra Vedtægtsudvalget, og ud fra følgende betragtning:

Rådets forordning (EKSF, EØF, Euratom) nr. 300/76 af 9. februar 1976 om fastsættelse af de berettigede kategorier og af betingelserne for ydelse af tillæg samt satserne herfor, til tjenestemænd, som skal udføre deres arbejde i skifteholdstjeneste [2], bør ændres med henblik på at tilpasse den til bestemmelserne i den nye vedtægt -

[2] EFT L 38 af 13.2.1976, s. 1. Forordning senest ændret ved forordning (EF, EKSF, Euratom) nr. 2461/98 (EFT L 307 af 17.11.1998, s. 5).

UDSTEDT FØLGENDE FORORDNING:

Artikel 1

Forordning (EKSF, EØF, Euratom) nr. 300/76 ændres således:

1. Artikel 2 affattes således:

«Artikel 2

Den tjenestemand, der har krav på udbetaling af det i artikel 1 fastsatte tillæg, kan kun modtage den i artikel 56c i vedtægten omhandlede godtgørelse for særligt belastende arbejde med indtil et maksimum af 600 point, der bestemmes i overensstemmelse med forordning XXX (4).

(4) EUT L... af ...2004, s. ...»

2. Artikel 3 affattes således:

«Artikel 3

Denne forordning gælder tilsvarende for midlertidigt ansatte, hjælpeansatte og kontraktansatte. »

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Rådets vegne

Formand